“Ek het al hoeveel keer ons raadslid ingelig oor die probleem. Ek was tot by sy kantore en skryf net elke keer my klagtes in ’n swart boek neer. Niks kom daarvan nie,” het Asia gesê.
Asia is bekommerd dat die waterlek ’n gevaar vir die huise se struktuur gaan veroorsaak as daar nie aandag aan geskenk word nie.
“Ons kan nie so lewe nie. Dit is ongesond vir ons en die kinders. Daar word niks aan die situasie gedoen nie. Ons kan ook nie self die probleem regmaak nie, want dis ondergronds en verg spesiale toerusting,” het Bruintjies, wat werkloos is, gesê.